**โครงการพัฒนาระบบดูแลระยะยาวด้านสาธารณสุขสำหรับผู้สูงอายุ**

 ต่อจากนี้ไป ขอเชิญรับฟังไทยคู่ฟ้า ครับ

รัฐบาลจัดทำโครงการเพื่อรองรับสังคมผู้สูงอายุของไทย โดยพัฒนาระบบดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิงจำนวนกว่า 1 แสนคน ในพื้นที่ 1,092 ตำบลทั่วประเทศ สนับสนุนงบประมาณ 600 ล้านบาท โดยที่ผ่านมาเจ้าหน้าที่ทีมสหวิชาชีพได้ติดตามเยี่ยมเยียนผู้สูงอายุ ให้ความรู้ผู้ดูแลในครอบครัว ส่งต่อ ให้คำปรึกษาด้านเทคนิคการดูแลสุขภาพ ส่งผลให้อัตราครองเตียงในกลุ่มสูงอายุในโรงพยาบาลส่งเสริมสุขภาพลดลง เกิดการแลกเปลี่ยนเรียนรู้การดูแลสุขภาพอย่างกว้างขวาง จำนวนผู้สูงอายุกลุ่มติดสังคมเพิ่มขึ้นและกลุ่มติดบ้านติดเตียงลดลง ไม่มีผู้สูงอายุถูกทอดทิ้งในชุมชน และในปีนี้รัฐบาลมีเป้าหมายในการพัฒนาผู้ดูแลผู้สูงอายุด้วยการปฏิบัติจริง อย่างต่อเนื่อง โดยมุ่งหวังให้โครงการดังกล่าวช่วยสร้างคุณภาพชีวิตที่ดีแก่ผู้สูงอายุ ลดภาระด้านงบประมาณของรัฐ และสอดคล้องกับนโยบายการดูแลประชาชนทุกช่วงวัยอย่างยั่งยืนตามนโยบายของรัฐบาล

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี